ПРОТОКОЛ
От открито производство по издаване на общ административен акт – заповед за одобряване на Окончателен проект на „Генерален план за организация на движението в гр. Златоград“
Днес 26.11.2020г., след получаване, от деловодството на Община Златоград, на постъпилите в определения срок - 17,30ч. на 23.11.2020г., възражения и предложения от заинтересованите лица и организации, по откритото производство по издаване на заповед за одобряване на Окончателен проект на „Генерален план за организация на движението в гр. Златоград“, констатирах следното:
Постъпило е едно възражение, с вх. № 92-00-148 от 20.11.2020г., относно въвеждането на еднопосочно движение по ул. „Братя Родопски” в гр. Златоград.

За прилагането на Генералния план за организация на движение в гр. Златоград в част инженерно-технически мероприятия е предвидена като дейност „Реконструкция на ул. „Братя С. и Б. Родопски” от ул. „Ахрида“ до ул. „Стефан Стамболов“. Съгласно чл.12, ал. 3 от Наредба № 1 от 17.01.2001г. за организиране на движението по пътищата, инженерно-технически мероприятия, определени с Генералния план за организацията на движение, се реализират с отделни проекти, които са обект на отделно възлагане  и проектиране.

Възражението е относимо към прилагането на Генералния план за организация на движението, касаещо инженерно-технически мероприятия, а не към настоящото производство по одобряване на Окончателен проект на „Генерален план за организация на движението в гр. Златоград“.

